MT
31.1.2023
Il-Ġurnal Uffiċjali tal-Unjoni Ewropea
L 28/19
Id-derogi stabbiliti fl-ewwel subparagrafu, il-punt (d), għandhom japplikaw għall-bastimenti tas-sajd tal-Unjoni li jkunu rreġistraw qabdiet tal-ispnott bl-użu tal-għeżula fissi fil-perjodu mill-1 ta’ Lulju 2015 sat-30 ta’ Settembru 2016.
F’każ ta’ sostituzzjoni ta’ bastiment tas-sajd tal-Unjoni, l-Istati Membri jistgħu jippermettu li dawk id-derogi japplikaw għal bastiment tas-sajd tal-Unjoni ieħor diment li n-numru ta’ bastimenti tas-sajd tal-Unjoni soġġetti għal kull waħda midderogi u l-kapaċità tas-sajd globali tagħhom ma jiżdidux.
4.
Il-limiti ta’ qbid stabbiliti fil-paragrafu 3 ma għandhomx ikunu trasferibbli bejn il-bastimenti tas-sajd.
5.
Fis-sajd rikreattiv, inkluż minn fuq ix-xatt, fid-diviżjonijiet 4b, 4c, 6a, 7a sa 7k tal-ICES:
(a) mill-1 ta’ Frar sal-31 ta’ Marzu 2023: (i) is-sajd ta’ qbid u rilaxx b’qasba jew bi xlief għall-ispnott biss għandu jkun permess; (ii) għandu jkun ipprojbit li jinżamm, li jiġi rilokat, li jiġi ttrażbordat jew li jinħatt l-art l-ispnott li jinqabad f’dik iż-żona; (b) f’Jannar u mill-1 ta’ April sal-31 ta’ Diċembru 2023: (i)
mhux aktar minn żewġ eżemplari ta’ spnott jistgħu jinqabdu u jinżammu għal kull sajjied kuljum;
(ii) id-daqs minimu tal-ispnott miżmum għandu jkun ta’ 42 cm; (iii) ma għandhomx jintużaw xbieki fissi sabiex jinqabad jew jinżamm l-ispnott.
6.
Il-paragrafu 5 għandu japplika mingħajr preġudizzju għal miżuri nazzjonali aktar stretti dwar is-sajd rikreattiv.
Artikolu 12 Miżuri dwar is-sajd tal-ispnott fid-diviżjonijiet 8a u 8b tal-ICES 1.
Franza u Spanja għandhom, f’konformità mal-Artikolu 4(3) tar-Regolament (UE) 2019/472, jiżguraw li l-mortalità mis-sajd tal-istokk tal-ispnott fid-diviżjonijiet 8a u 8b tal-ICES mis-sajd kummerċjali u rikreattiv tagħhom ma taqbiżx il-valur tal-punt FMSY kif definit fl-Artikolu 2(5) tar-Regolament (UE) 2019/472.
2.
Fis-sajd rikreattiv, inkluż mix-xatt, fid-diviżjonijiet 8a u 8b tal-ICES:
(a) kull sajjied jista’ jaqbad u jżomm massimu ta’ żewġ eżemplari ta’ spnott kuljum; (b) ma għandhomx jintużaw xbieki fissi sabiex jinqabad jew jinżamm l-ispnott.
3.
Il-paragrafu 2 għandu japplika mingħajr preġudizzju għal miżuri nazzjonali aktar stretti dwar is-sajd rikreattiv.
Artikolu 13 Miżuri dwar is-sajd tas-sallura 1.
Dan l-Artikolu japplika għall-ilmijiet tal-Unjoni, inkluż l-ilmijiet salmastri, bħall-estwarji, il-laguni kostali u l-ilmijiet tranżizzjonali, u għall-bastimenti tas-sajd tal-Unjoni fis-subżoni ġeografiċi 1 sa 27 tal-GFCM.
Dan l-Artikolu ma japplikax għas-subżona 29 tal-GFCM. 2.
Għandu jkun ipprojbit it-twettiq ta’ attivitajiet tas-sajd kummerċjali għas-sallura (Anguilla anguilla), jew bħala speċi fil-mira jew bħala qabda aċċessorja, fl-istadji kollha tal-ħajja għal perjodu ta’ mill-inqas sitt xhur.
Għal dak l-għan, kull Stat Membru kkonċernat għandu jiddetermina perjodu wieħed jew aktar ta’ għeluq soġġett għal dan li ġej: (a) fejn xieraq, il-perjodu jew il-perjodi ta’ għeluq jistgħu jvarjaw fi Stat Membru wieħed minn żona tas-sajd għal oħra sabiex titqies ix-xejra tal-migrazzjoni ġeografika u temporali tas-sallura fl-istadji differenti tal-ħajja tagħha;